# data[].attributes.body
1. Dåpen: I den katolske kirke er det tradisjon å døpe spedbarn. Det er et tegn på innvielsen til et kristent liv.
2. Konfirmasjonen: Konfirmasjonen er en bekreftelse av dåpen. Før man konfirmeres har man undervisning i kirkens lære.
3. Nattverden er det helligste sakrament. Det går ut på at kirkegangerne gjennlever Jesu siste måltid. De får en nattverdsoblat (også kaldt hostie i katolisismen) som de dypper i alkoholfri vin. Oblaten og vinen skal symbolisere Jesu blod og legeme, liv og død.
4. Skriftemålet går ut på at en enkeltperson bekjenner sine synder til en prest med taushetsplikt. Presten formidler Guds tilgivelse.
5. Ekteskapet regnes som hellig innenfor katolisismen på grunn av  løftet man gir til sin ektefelle. Når paret hengir seg til hverandre er dette også et symbol på Guds kjærlighet.
6. Prestevielse: Det er biskopene som har i oppgave å innvie nye prester. Når de gjør denne hellige handlingen brukes håndspålegging og bønn. Det er denne innvielsen som gir prestene rett til å lede gudstjenester og utføre sakramenter, derfor er den veldig viktig.
7. Salving av de syke: Prester i den katolske kirke utfører salving og bønn for de syke. Ved salving smøres olje på den syke sin panne. Dette skal styrke de syke, og gi de trøst.

(Holth og Kallevik, 2008. s 37&38)

# data[].attributes.body
Messe er innen Den Katolske kirke betegnelsen på en gudstjeneste som inneholder nattverd, det er det viktigste som skjer under messen. Dette er den viktigste og vanligste formen for gudstjeneste. (Utne, 2012)
Som i de fleste andre kirkesamfunn holdes messene på søndag formiddag, siden  Jesus sto opp fra de døde på en søndag morgen, ifølge  kristendommen. (Holth og Kallevik, 2008. s 38&39)

# data[].attributes.body
Den katolske kirke har mange helgener. Helgenene er forbilder som har fremhevet Kristus gjennom sitt liv eller sin død. De troende viser ærbødighet for helgenene og feirer dem på minnedager. Jomfru Maria er en veldig viktig helgen i den katolske kirke. Hun er Guds mor og kirkens mor. Alle katolske kirker har en statue eller et bilde av jomfru Maria. Hun anses å være en formidler mellom Jesus og de troende. (Holth og Kallevik, 2008. s 39).

# data[].attributes.body
Pave Johannes 23. kalte inn til et stort møte, Andre Vatikankonsil, som ble holdt fra 1962 til 1965. Det var for å bringe kirken i takt med tiden. Mange vedtak ble fattet, for eksempel at messen skal holdes på folks språk, ikke latin, folk bør lese bibelen selv, ikke bare prestene og katolske kristne bør engasjere seg i kampen for menneskerettigheter og rettferdighet. (Holth og Kallevik, 2008. s 42)

# data[].attributes.body
Den Katolske kirke har en veldig stram, hierarkisk oppbygning. Den styres etter kirkeretten, og lederne har stor makt. Paven er kirkens øverste leder. Under han er kardinalene, biskopene og prestene, i den rekkefølgen. Bare menn kan bli prester i den katolske kirke (Holth og Kallevik, 2008. s 34&35).

# data[].attributes.body
Ordet Katolsk kan bety "universell, for alle mennesker". Den Katolske kirke er en minoritet i Norge idag. Menigheten har omtrent 83 000 medlemmer, i tillegg er det ca. 15 000 utenlandske katolikker som også oppsøker kirkene i Norge. Det som skiller katolisismen ut fra andre trosamfunn i Norge er at en menighet kan besta av mennesker fra 40-50 forskjellige land. Hele fire av fem katolikker i Norge er født i et annet land. Mange kommer fra Polen, Litauen, Frankrike, USA, Chile og Vietnam. Dette internasjonale preget stemmer med betydningen av ordet Katolsk, "universell, for alle mennesker".
(Holth og Kallevik, 2008. s 39)

# data[].attributes.body
Munker og nonner er mennesker som har valgt å leve livet sitt i kloster. Det finnes forskjellige ordener. De må love å leve i fattigdom (uten inntekt eller eiendom), i sølibat og i absolutt lydighet til klosterets ledelse.  De har på seg spesielle drakter, og driver med bønn og for eksempel arbeid, vitenskap, studier eller undervisning.(Holth og Kallevik, 2008. s 40&41).

# data[].attributes.body
Utne, O. (2012). lokalhistoriewiki.no/Messe(Katolsk) Hentet 29.10.19, fra: https://lokalhistoriewiki.no/wiki/Messe_(katolsk)

Holth, G. Kallevik, A. K. (2008). Horisonter 10: RLE for ungdomstrinnet
Oslo: Gyldendal Norsk forlag.

# data[].attributes.body
Som de andre kristene trosretningene  er den Katolske troen basert på Bibelen, og troen på den treenige gud. Den treenigne Gud er ideen om at Gud har tre former. Gud, Jesus (menneske) og den hellige ånd.